Държавен вестник, бр. 32, 2026 г., стр. 15

БРОЙ  32	
Д Ъ Р Ж А В Е Н  В Е С Т Н И К 	
СТР.  15   
обществена услуга по реда на Регламент (ЕО) 
№ 1008/2008; субсидията за компенсиране на 
задължението за превоз на пътници с въздушен 
транспорт се предоставя на превозвача, из­
вършващ превоза авансово, съгласно изготвен 
годишен график в рамките на определения със 
закона за държавния бюджет на Република 
България размер.
(2) Средствата за субсидиране и ком­
пенсиране на превозвачите, изпълняващи 
задължения за извършване на услуги от общ 
икономически интерес за превоз на пътници, 
се предоставят при спазване на условията и 
реда на Регламент (ЕО) № 1370/2007 и на 
Регламент (ЕО) № 1008/2008. 
(3) Средствата по ал. 1 се предоставят за 
изпълнение на задължение за извършване 
на услуги от общ икономически интерес за 
превоз на пътници по разписания, включени 
в Националната транспортна схема съгласно 
чл. 20, ал. 2, с изключение на превозите по 
чл. 30, ал. 2. 
(4) Не се предоставят средства за субсидии 
и компенсации за превози по редовни линии, 
които се поддържат главно поради исторически 
интерес или туристическото им значение.
Чл. 47. (1) Условията и редът за определяне 
на размера и разпределението на субсидиите и 
компенсациите по чл. 46, както и критериите 
за установяване на пазарна неефективност се 
определят с наредби за превозите по видове 
транспорт, издадени от министъра на транс­
порта и съобщенията съгласувано с министъра 
на финансите, а за наредбата по ал. 2 – по 
предложение на министъра на транспорта 
и съобщенията съгласувано с министъра на 
образованието и науката и с министъра на 
финансите.
(2) При изготвяне на наредбата по ал. 1 
за услугите от общ икономически интерес за 
превоз на пътници с автомобилен транспорт, за 
целите на разпределяне на средствата по чл. 46, 
ал. 1, т. 4 се включват и специализираните 
автобусни превози, таксиметровите превози и 
превозите за собствена сметка в случаите по 
чл. 283, ал. 2 от Закона за предучилищното 
и училищното образование. 
Чл. 48. За компенсиране на задължението 
за извършване на услуги от общ икономически 
интерес за превоз на пътници и за тарифното 
задължение, както и за превозите по заявка 
могат да се предвиждат средства и от други 
източници извън предвидените в закона за 
държавния бюджет на Република България 
за съответната година. 
Г л а в а  п е т а
ПРЕВОЗ НА ПЪТНИЦИ ОТ ТЪРГОВСКИ 
ИНТЕРЕС
Чл. 49. (1) Превозът на пътници от тър­
говски интерес се извършва от превозвачи по 
тяхна инициатива и на собствен търговски 
риск.
(2) Превозвачите прилагат доброволно на­
маления от тарифите за превоз на пътници, 
на които с нормативни актове е предоставено 
правото на безплатно или с намалени цени 
пътуване, за своя сметка.
Чл. 50. (1) Заявителите на инфраструктурен 
капацитет от търговски интерес получават 
право на достъп до железопътната инфра­
структура и обслужващите съоръжения при 
условията и по реда на Закона за железопът­
ния транспорт. 
(2) Ограничаване на правото на достъп 
за извършване на превоз на пътници от тър­
говски интерес, когато такъв превоз вече се 
извършва въз основа на договор за възлагане 
на обществена услуга за превоз на пътници, 
е възможно след извършване на оценка на 
икономическото равновесие по реда на Закона 
за железопътния транспорт и в съответствие 
с Регламент за изпълнение (ЕС) 2018/1795 на 
Комисията от 20 ноември 2018 г. за установя­
ване на процедура и критерии за извършването 
на оценка на икономическото равновесие в 
съответствие с чл. 11 от Директива 2012/34/
ЕС на Европейския парламент и на Съвета 
(OB, L 294/5 от 21 ноември 2018 г.). Оценката 
се извършва от Изпълнителна агенция „Же­
лезопътна администрация“. 
Чл. 51. (1) Превоз на пътници с автомобилен 
транспорт от търговски интерес се извършва по 
редовни линии от общата транспортна схема.
(2) За извършването на превоз на пътници 
с автомобилен транспорт по редовна линия 
от търговски интерес, както и за каботажни 
превози в рамките на редовна линия съгласно 
Регламент (ЕО) № 1073/2009 на Европейския 
парламент и на Съвета от 21 октомври 2009 г. 
относно общите правила за достъп до меж­
дународния пазар на автобусни превози и за 
изменение на Регламент (ЕО) № 561/2006 (OВ, 
L 300/88 от 14 ноември 2009 г.), превозвачът 
подава заявление до министъра на транспорта 
и съобщенията, към което прилага проект 
на маршрут, разписание, спирки и тарифни 
условия.
(3) Министърът на транспорта и съобще­
нията или оправомощено от него лице издава 
разрешение в срок до 60 дни от подаване на 
заявлението по ал. 1. 
(4) Министърът на транспорта и съоб­
щенията или оправомощено от него лице с 
мотивирано решение може да откаже или 
ограничи извършването на услуги за превоз на 
пътници от търговски интерес, когато превоз 
на пътници вече се извършва въз основа на 
договор за възлагане на обществени услуги и 
може да доведе до нарушаване на икономи­
ческото равновесие на договора.
(5) Министърът на транспорта и съобщени­
ята издава наредба, с която определя условията 
и реда за извършване на превоз на пътници с